kardosdrur/scandi-wiki huggingface dataset:
Ludvig 1. af Bourbon-Vendôme

bLudvig 1. af Bourbon-Vendôme (Ludvig 1., greve af Vendôme) (født 1376, død 21. december 1446) var greve af Vendôme fra 1403 til 1446. Han var tiptipoldesøn af kong Ludvig 9. af Frankrig (død 1270), og han blev tiptipoldefar til kong Henrik 4. af Frankrig. 

Ludvig 1. deltog i flere krige.

Familie 
Ludvig 1. var søn af grev Jean 1. af Bourbon-La Marche og Catherine af Vendôme (1354–1412). 

Ludvig 1. var gift to gange. Hans andet ægteskab var med Jeanne de Montfort-Laval (død 1468). I dette ægteskab blev han far til to døtre og til sønnen Jean 8. af Bourbon-Vendôme. 

Huset Bourbon
Grever fra Frankrig
Jean 1. af Bourbon-La Marche

Jean 1. af Bourbon-La Marche (Jean 1., greve af La Marche) (født 1344, død 11. juni 1393) var greve af La Marche fra 1362 til 1393. Han var tipoldesøn af kong Ludvig 9. af Frankrig (død 1270), og han blev tiptiptipoldefar til kong Henrik 4. af Frankrig. 

Som tolvårig deltog Jean 1. i Slaget ved Poitiers.

Familie 
Jean 1. var søn af grev Jakob 1. af Bourbon-La Marche og Jeanne af Châtillon. 

Jean 1. var gift  Catherine af Vendôme (1354–1412). De fik syv børn. Deres næstældste søn Ludvig 1. af Bourbon-Vendôme arvede Vendôme fra sin mor.

Huset Bourbon
Grever fra Frankrig
Woodwardia radicans

 
Woodwardia radicans er en stor, flerårig og urteagtig bregne med en tueformet vækst.

Beskrivelse 
Woodwardia radicans er en stedsegrøn, flerårig og urteagtig bregne med en tueformet vækst. De kraftige blade er overhængende og uligefinnede med smalt ægformede småblade, der har en fint tandet rand. Oversiden er blank og mørkegrøn, mens undersiden er lysegrøn to parallelle rækker af lysebrune sporehuse langs midterribben. Sporerne modnes i april-august.

Rodsystemet består af en kraftig, lodret jordstængel med talrige siderødder.

Planten når en højde på ca. 1,8 m og en bredde på ca. 2,0 m.

Hjemsted 
Woodwardia radicans har sin naturlige udbredelse i Makaronesien, Nordafrika, den Iberiske halvø og Italien samt på øerne Korsika, Sicilien og Kreta. Arten er knyttet til skyggede og fugtige skove (laurisilva). .

I den laurisilvaskov, som vokser i den vestlige del af Madeira, dvs. i dalen Ribeira do Seixal, findes arten i 900-1.100 m højde sammen med bl.a. Bupleurum salicifolium (en art af hareøre), Clethra arborea (en art af konvalbusk), Deschampsia argentea (en art af bunke), Erica maderensis og Erica scoparia (arter af lyng), Festuca donax (en art af svingel), Hypericum grandifolium (en art af perikon), Laurus azorica (en art af laurbær), madeirakristtorn, madeirastorkenæb, martsviol, Rubus grandifolius (en art af brombær), Vaccinium padifolium (en art af bølle)

Galleri

Noter

Kilder og eksterne henvisninger 
 Juan Bibiloni: Sangrando en verde - en blog med gode oplysninger og masser af fotos 
 Roberto Jardim og David Francisco: Flowers of Madeira, 2005,  

Stedsegrønne
Skovbundsplanter
Jakob 1. af Bourbon-La Marche

Jakob 1. af Bourbon-La Marche (Jakob 1., greve af La Marche)  (1319-6. april 1362) var greve af La Marche fra 1342 til 1362. Han var oldesøn af kong Ludvig 9. af Frankrig (død 1270), og han blev forfader til kong Henrik 4. af Frankrig. 

Jakob 1. deltog i slagene ved Crécy og Poitiers. Han var Connétable de France i (1354–1356), og han var kendt som den blå ridder („la Fleur des Chevaliers“).

Familie 
Jakob 1. var søn af Ludvig 1., hertug af Bourbon og Marie d’Avesnes af Hennegau og Holland (død 1354).

Jakob 1. var gift med Jeanne de Châtillon (1320–1371). Deres næstældste søn var grev Jean 1. af Bourbon-La Marche.

Huset Bourbon
Grever fra Frankrig
Willum Nielsen

Willum Nielsen var en dansk cykelrytter, som ved de første vedensmesterskaber på landevej i København 1921 blev nummer to i amatørernes 190 kilometer løb, 4 min. 53 sec. efter svenskeren Gunnar Sköld.
Han vandt også sølv ved DM 1918 og bronze 1920. Han kørte som professionel 1922-1924.

Kilder 

Mandlige cykelryttere fra Danmark
Ludvig 1., hertug af Bourbon

Ludvig 1., hertug af Bourbon (født 1279, død 22. januar 1341) var hertug af Bourbon og greve af La Marche fra 1327 til 1341. Han var sønnesøn af kong Ludvig 9. af Frankrig (død 1270), og han blev forfader til kong Henrik 4. af Frankrig.

Familie 
Ludvig 1. var søn af Robert, greve av Clermont og Beatrix, frue af Bourbon (1257–1310).

Ludvig 1. var gift med Marie d’Avesnes af Hennegau og Holland (1280–1354). Deres yngste søn var grev Jakob 1. af Bourbon-La Marche.

Huset Bourbon
Hertuger af Bourbon
Christian Ingeman

Christian Ingeman-Petersen 9. december 1873 - 25. februar 1963, var en dansk banecykelrytter, der debuterede allerede som 13-årig.

Petersen blev nummer to ved verdensmesterskaberne på bane i Köln i 1895 i amatørernes sprint og vandt det danske mesterskab i samme disciplin i 1895 og 1896 samt på en dansk mil i 1889; desuden i 1890 og 1895 dertil i motorpace i 1896. Han blev professionel i 1897.

Kilder

Eksterne henvisninger 
 

Mandlige cykelryttere fra Danmark
Danske rekorder i banecykling

De danske rekorder i banecykling er absolutte rekorder, dvs uden hensyn til om rekorden er sat inden- eller udenddørs, eller om den er sat af en amatør eller professionel rytter.

Mænd

Flyvende start 
 200 meter: William Rimkratt-Milkowski, 10,105 sek. 30. maj 2018 i Krylatskoye Sports Complex Velodrome, Moskva, Rusland
 500 meter: Joachim Ritter, 26.151 sek. 13.oktober 2021 i Aguascalientes , Mexico.

Fast start 
 1.000 meter: Rasmus Lund Pedersen, 1:01,067 1. december 2018 i Berlin, Tyskland (WC)
 3.000 meter: Rasmus Lund Pedersen, 03:14,532, Juli, Aigle, Schweiz (JUN VM)
 4.000 meter: Lasse Norman Hansen, 4.14,982, 14. august 2016 i Rio Olympic Velodrome, Rio de Janeiro, Brasilien (OL)
 4.000 meter hold: Rasmus Lund Pedersen, Julius Johansen, Frederik Rodenberg, Lasse Norman Hansen, 3.44.672 min., 27. februar 2020 i Berlin, Tyskland (VM)
 1 time: Martin Toft Madsen 53,730 km 13. August 2019 i cykelbanen i Odense, Danmark.

Damer

Flyvende start 
 200 meter: Janni Bormann, 12,030 sek. 18.10.2019 i Manchester
 500 meter Mie Bekker Lacota, 32,692 sek. 25. februar 2005 i Ballerup Super Arena

Fast start 
 500 meter: Amalie Dideriksen, 36,875 sek. 9. november 2014 i Ballerup Super Arena
 3.000 meter: Amalie Dideriksen 3:30,600 min. 15. juli 2015 i Athens Olympic Velodrome, Athen, Grækenland (EM)

Kilde 
 Cykling Danmark 

Rekorder i banecykling
Banecykling (cykelsport)
Filip den Smukke

Filip den Smukke henviser til:

 Filip 4. den Smukke, fransk konge
 Filip den Smukke af Kastilien, spansk konge
Claudius Wilkens

Claudius Edward Theodor Wilkens (født 28. januar 1844 i Harte ved Kolding, død 7. maj 1929) var en dansk filosof. 

Efter at have været skriver på et herredskontor blev han 1864 student og kastede sig straks over studiet af filosofien, hvori han 1869 tog magisterkonferens. Han var stærkt påvirket af Rasmus Nielsen, men allerede hans doktordisputats Erkendelsens Problem''' (1875) viser en modsætning til den Nielsenske efterromantik, idet Wilkens her vil give en erkendelsesteori, der forbinder kriticismens undersøgelser af erkendelsens forudsætninger og grænser med positivismens empiriske metode. Foruden i erkendelsesteorien har Wilkens navnlig på to andre betydningsfulde områder, sociologiens og æstetikkens, hævdet erfaringens ret og arbejdet på en kritisk uddybelse af eksakte problemer. 

På grundlag af psykologiske og nationaløkonomiske studier udarbejdede han sit skrift: Liv, Nydelse, Arbejde, I—III (1874—76) og gav derefter en mere sammentrængt fremstilling af sociologien i Samfundslegemets Grundlove (1881), der sidst er blevet fulgt af skriftet: Det produktive Samfund (1904). Også sine undersøgelser i æstetikken grunder Wilkens på erfaringen. I Æstetik i Omrids (1887) arbejder han væsentlig i den retning, Fechner anviste; gennem psykologisk analyse finder han det æstetisk virkende i dets hovedformer, og i sit skrift: Poesien (1893) har han med fin forståelse for digtekunsten anvendt resultaterne af sine æstetiske forskninger på poetikkens område. Wilkens har desuden arbejdet på andre filosofiske områder, blandt andet givet en kort fremstilling af pædagogikken. 

Efter at have virket som docent ved Københavns Universitet fra 1883 udnævntes han 1897 til professor i filosofi og sociologi; som 
vejledning for sine elever til filosofikum udgav han en kort fremstilling af de filosofiske problemer og retninger: Filosofisk Propædeutik'' (1904). Her, som i de tidligere værker, skimtes bag hans hævdelse af den erfaringsmæssige metode en metafysisk eller idealistisk baggrund, der navnlig viser tilbage til Lotze, og som endnu bevarer en vis historisk forbindelse mellem Wilkens' og Rasmus Nielsens filosofi. Hans interesse for de sociale problemer og hele hans humane sind gav sig praktiske udslag på mangfoldige måder; særlig har han virket i fattigkommissionen og alderdomsunderstøttelsesudvalget for Frederiksberg Kommune. Han fratrådte sit embede 1918 og privatiserede siden uden særlig produktion.

Kilder

Eksterne henvisninger 
 

Filosoffer fra Danmark
Professorer fra Københavns Universitet
Faglitterære forfattere fra Danmark
Dansksprogede forfattere fra Danmark
Danskere i 1800-tallet
Danskere i 1900-tallet
Personer fra Kolding
Personer i Kraks Blå Bog (afdøde)
Alexander Wilkens

Alexander Friedrich Karl Wilkens (født 23. maj 1881 i Hamburg, død 27. januar 1968) var en tysk
astronom.

Wilkens studerede i Heidelberg, Kiel og Göttingen, var 1905—08 assistent ved observatorierne i Wien (Ottakring), Heidelberg og Hamburg, blev 1908 observator i Kiel, ansattes 1916 som professor i astronomi i Breslau og direktør for observatoriet sammesteds samt 1925 i lignende stillinger i München. Wilkens har hovedsagelig bearbejdet enkelte sider af perturbationsteorien og har offentliggjort disse afhandlinger hovedsagelig i "Astronomische Nachrichten". I en publikation fra Kuffners observatorium i Wien har han publiceret Katalog von 620 Sternen (1908) og i Breslau katalogiseret 658 dobbeltstjerner i zonen + 35 til + 40 deklination ("Astronomische Nachrichten" 222, siderne 337—370). Som direktør for observatoriet i Breslau har han udgivet: "Veröffentlichungen der Sternwarte zu Breslau" I—II (1920-22).

Kilder 

 

Astronomer fra Tyskland
Ansatte ved Münchens Universitet
Faglitterære forfattere fra Tyskland
Tysksprogede forfattere
Tyskere i 1800-tallet
Tyskere i 1900-tallet
Personer fra Hamborg
François Viète

François Viète, kaldet Vieta (født 1540 i Fontenay-le-Comte, død 13. december 1603 i Paris) var en fransk matematiker. 

Viète ernærede sig som advokat, først i sin hjemstavn, senere (fra 1571) i Paris; 1573 blev han conseiller ved parlamentet, hvilket omtrent svarer til assessor i overretten, og fra 1580 var han privat rådgiver først for Henrik III, senere for Henrik IV. Ved siden af sin praktiske virksomhed fik Viète tid til at udføre et for eftertiden meget betydningsfuldt arbejde i matematikken. Han har stor fortjeneste af det matematiske tegnsprog, navnlig ved at indføre brugen af bogstaver som betegnelser også for tal, der i den foreliggende undersøgelse kan have hvilke som helst givne værdier, medens tidligere matematikere kun anvendte dem som tegn for ubekendte størrelser. Han forudsatte dog altid, at de ved bogstaverne betegnede tal var rationale og positive; for at få irrationale størrelser med tilføjede Viète, der var meget fortrolig med den græske matematik, en geometrisk fremstilling. I trigonometrien, som han kom ind på ved sin syslen med et aldrig fuldendt astronomisk værk, gav han rige bidrag til formelsystemet, således udtrykkene for sin og cos af multiplicerede buer; gennem disse formler lededes han til løsningen af den kubiske ligning i det irreduktible tilfælde og af specielle ligninger af højere grader. Det forbedrede tegnsprog satte Viète i stand til at gøre betydelige skridt hen imod en almindelig behandling af ligningernes teori. Endnu kan mellem Viètes ydelser nævnes et udtryk for π ved et uendeligt produkt, samt en løsning af Apollonius' opgave: at tegne en cirkel, der rører tre givne cirkler, ved hvilken han erhvervede sig hædersnavnet Apollonius Gallus. Af hans skrifter er en del udgivne samlede af Franz van Schooten 1646 under titelen: Francisci Vietæ opera mathematica; ved siden heraf må nævnes hans trigonometriske værk Canon mathematicus (udgivet 1579).

Kilder 

 

Matematikere fra Frankrig
Franskmænd i 1500-tallet
Julius Wiesner

Julius Ritter von Wiesner (født 20. januar 1838 i Tschechen ved Brunn, død 9. oktober 1916 i Wien) var en østrigsk botaniker.

Wiesner var 1873—1909 professor i planteanatomi og plantefysiologi ved universitetet i Wien. Af hans videnskabelige arbejder må navnlig fremhæves hans undersøgelser over planternes forhold til lyset (en samlet fremstilling findes i hans bog: Der Lichtgenuss der Pflanzen, Leipzig 1908). Indgående har han også beskæftiget sig med teknisk botanik og har herom udgivet et stort og meget benyttet værk: Die Rohstoffe des Pflanzenreichs (1873), sidste udgave (i forbindelse med en række fagmænd) 1914-18.

Kilder 

 

Botanikere fra Østrig
Østrigere i 1800-tallet
Østrigere i 1900-tallet
Buster Juul

Buster Juul (født 31. marts 1993) er en dansk professionel håndboldspiller for Aalborg Håndbold. Han startede sin håndboldkarriere i barndomsklubben Skanderborg Håndbold.

Eksterne kilder og henvisninger

Håndboldspillere fra Aalborg Håndbold
Matsumoto-borgen

er en borg, der ligger i byen Matsumoto i Nagano-præfekturet i Japan. Bygningen kaldes også for Karasu-jou ("Krage-borgen") på grund af dens sorte facade. Den var en del af huset Matsumoto, en japansk adelsslægt fra Edo-perioden.

Borgen kan dateres tilbage til 1504, mens det markante forsvarstårn stod færdigt i slutningen af det 16. århundrede. Tårnet har bevaret sin originale, sorte træfacade og stensætning, og borgen er udnævnt som nationalmonument i Japan. Matsumoto-borgen regnes for sammen med Himeji- og Kumamoto-borgen at være de tre vigtigste borge i Japan.

Matsumoto-borgen er en såkaldt fladlandsborg, idet den ikke er opført på en bakketop eller mellem to floder, men ligger i et relativt fladt landskab. I stedet blev det forsvaret med et udbredt system af forbundne mure, voldgrave og porte. Borgen var i brug fra opførelsen til 1868, hvor shogunatet brød sammen med Meiji-restaurationen.

Kort efter stod det for at skulle anvendes til helt andre formål, hvorved forsvarstårnet i så fald skulle rives ned, men dette blev forhindret, og lokale kræfter sørgede for, at bygningerne blev restaureret 1903-1913, hvilket skete på ny i perioden 1950-1955, og der er foretaget mere afgrænsede restaureringer siden. Nu er borgen et velbesøgt turistmål.

I 2011 blev borgen skadet i forbindelse med et jordskælv af styrken 5,4, der blandt andet gav skader i fundamentet på forsvarstårnet.

Referencer

Eksterne henvisninger 
 Officiel hjemmeside 

Japanske borge
Episode af tilbagetoget fra Dannevirke den 5. - 6. februar 1864 - Slaget ved Sankelmark og Oversø

Episode af tilbagetoget fra Dannevirke den 5. - 6. februar 1864 - Slaget ved Sankelmark og Oversø er et maleri af Niels Simonsen fra 1864.

En dansk menig fortæller om episoden på maleriet:  Generalmajor Carl Caroc nævner i hans rapport om infanterireservens tilbagetog fra Dannevirke, at 8. Regiment slæbte i alt to kanoner med fra Flensborg til Gråsten. Den ene kanon, som var fornaglet, medtoges fra Nystaden og den anden fra Klusris Skov.

Noter 

 

Malerier fra 1864
Malerier af Niels Simonsen
Niels Ebbesen (maleri af Agnes Slott-Møller)

Niels Ebbesen er et maleri af Agnes Slott-Møller fra  1893-1894.

Motiv 
Agnes Slott-Møllers maleri af Niels Ebbesen har rod i folkevisen om den jyske adelsmand, som dræbte grev Gert af Rendsborg den 1. april 1340. Myten om Niels Ebbesen blev i løbet af 1800-tallet og særligt i tiden op til 1864 en central del af danskernes nationale bevidsthed og et symbol på den danske nations genrejsning.

Agnes Slott-Møller viser helten Niels Ebbesen efter  overstået gerning, uden dramatik, og med en stor værdighed og ro ses han på vej  over den jyske hede ved Randers, hvor opgøret fandt  sted.

Noter 

 

Malerier fra 1893
Malerier af Agnes Slott-Møller
Malerier fra Randers Kunstmuseum
Sinan Kurt

Sinan Kurt (født 23. Juli 1996 i Mönchengladbach, Tyskland) er en tysk fodboldspiller, der spiller som midtbanespiller hos Bundesliga-klubben Hertha Berlin. Han har tidligere spillet for blandt andet Bayern München.

Titler 

1. Fußball-Bundesliga
 2014-2015 med Bayern München

Fodnoter

Eksterne henvisninger 

Fodboldspillere fra Tyskland
Fodboldspillere fra FC Bayern München
Fodboldspillere fra Borussia Mönchengladbach
Joshua Kimmich

Joshua Kimmich (født 8. februar 1995 i Rottweil, Tyskland) er en tysk fodboldspiller, der spiller på midtbane for Bundesliga-klubben FC Bayern München. Han har spillet for klubben siden sommeren 2015.

Eksterne henvisninger 
 

Fodboldspillere fra Tyskland
Fodboldspillere fra VfB Stuttgart
Fodboldspillere fra RB Leipzig
Fodboldspillere fra FC Bayern München
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Kumamoto-borgen

er en borg, der ligger i byen Kumamoto i Kumamoto-præfekturet i Japan. Der er tale om en såkaldt bakkeborg, der er opført på en bakke, hvorfra der er god udsigt til terrænet, og borgen er en meget stor og velbefæstet. Forsvarstårnet er en betonkonstruktion fra 1960, men adskillige andre bygninger i træ stammer fra den oprindelige borg.

Kumamoto-borgen har rødder tilbage til 1467, hvor Ideta Hidenobu skabte et fæstningsværk på stedet. Fæstningen blev udbygget i 1496, og i 1588 opstod den første udgave af borgen, da daimyoen Katou Kiyomasa fik borgen. Han foretog en omfattende udbygning i perioden 1601-1607. Da han var færdig, var der tale om et borgkompleks, der var 1,6 km og 1,2 km bredt. I 1877 blev borgen belejret under Satsuma-opstanden, og forsvarstårnet brændte i den forbindelse ned, mens tretten bygninger overlevede. I 1960 genopførte man forsvarstårnet, nu i beton, mens borgen som helhed blev restaureret i perioden 1998-2008.

De tretten overlevende oprindelige bygningskonstruktioner er udpeget som vigtige kulturelle ejendomme. Sammen med Matsumoto-borgen og Himeji-borgen regnes Kumamoto-borgen som de tre vigtigste borge i Japan.

Referencer

Eksterne henvisninger 

 

Japanske borge
Schönwalde am Bungsberg

Schönwalde am Bungsberg er en by og kommune i det nordlige Tyskland, beliggende i Amt Ostholstein-Mitte under Kreis Østholsten. Kreis Østholsten ligger i den østlige del af delstaten Slesvig-Holsten.

Geografi 
Schönwalde er beliggende omkring 10 km nordøst for Eutin og 10 km nord for Neustadt in Holstein i Naturpark Holsteinische Schweiz, hvor også det 167,4 meter høje Bungsberg, der er det højeste punkt i Schleswig-Holstein, ligger; Her har delstatens længste flod, Schwentine sit udspring. Omkring 10 km mod øst løber motorvejen A1 fra Lübeck mod Femern. I kommunen ligger søen Mönchneversdorfer Teich.

I kommunen ligger, ud over Schönwalde, landsbyerne Bungsberghof, Halendorf, Hobstin, Kniphagen, Langenhagen, Mönchneversdorf, Neu-Petersdorf, Rethwisch, Scheelholz, Stolperhufen og Vogelsang.

Eksterne kilder/henvisninger 

 Byens side   på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Østholsten
Me & My (album)

Me & My er debutalbummet fra den danske eurodanceduo Me & My, der oprindeligt blev udgivet 1995. Albummet indeholder gruppens mest succesfulde single "Dub-I-Dub", der nåede hitlisterne i adskillige lande, heriblandt #1 på Tracklisten i Danmark og #2 på Sverigetopplistan i Sverige.

Spor 
Alle sange er skrevet af Susanne og Pernille Georgi, medmindre andet er noteret.
 "Baby Boy" (Susanne Georgi, Pernille Georgi, Peter Hartmann, Jan Langhoff, Richie Balmorian, Jay Balmorian, Robin Rex)
 "Lion Eddie"
 "I Belong to You"
 "Waiting"
 "Magic Love"
 "Dub-I-Dub"
 "So Many Times" (Hartmann, Langhoff, R. Balmorian, J. Balmorian, Trine Quaade)
 "Close"
 "Show Your Love"
 "Show Me"
 "You & I"

Toshiba EMI versioner
To andre versioner af albummet blev udgivet af Toshiba EMI i 1996 og 1998. Disse blev kun udgivet i Japan.

1996 version
1996-versionen blev udgivet 10 februar 1996, og nåede #6 på den ugentligt albumhitliste Oricon den 18. marts, 1996 og blev rangeret som #36 på Oricons årligt Top 100 bedst-sælgende albums i 1996 med 627.520 solgte eksemplarer.
 "Dub-I-Dub"
 "Baby Boy"
 "Lion Eddie"
 "I Belong To You"
 "Waiting"
 "Magic Love"
 "So Many Times"
 "Close"
 "Show Your Love"
 "Show Me"
 "You & I"

1998 version
1998-versionen blev udgivet d. 28. marts, 1998.
 "Touch Of Your Love"
 "Dub-I-Dub"
 "Baby Boy"
 "Lion Eddie"
 "I Belong To You"
 "Waiting"
 "Magic Love"
 "So Many Times"
 "Close"
 "Show Your Love"
 "Show Me"
 "You & I"

Referencer

Eksterne henvisninger 
Me & My på Discogs

Debutalbum fra 1995
Debutalbum fra Danmark
Dancealbum
Mario Beccaria

Mario Beccaria (18. juni 1920 i Sant'Angelo Lodigiano, Italien – 22. november 2003) var en italiensk politiker og borgmester. Han var medlem af det kristendemokratiske parti Democrazia Cristiana.

Efter at have været borgmester fra 1960 til 1964 var han parlamentsmedlem fra 1968 til 1976, og fra 1972 til 1974 var han sekretær i Kommissionen IX.

I Sant'Angelo Lodigiano er der dedikeret en gade til ham.;

Referencer 

Politikere fra Italien
Indigirka

Indigirka (, ; , ) er en flod i Republikken Sakha i Rusland. 

Den er  km lang, med et afvandingsareal på  km². Den udmunder i Østsibiriske hav, hvor floden danner et delta på  km². Indigirka fryser til i oktober og er islagt til maj-juni. Indigirka er meget rig på mange forskellige slags fisk, blandt andet muksun (coregonus muksun), en laksefisk, hvidlaks, bajkal hvidfisk (coregonus autumnalis) og helt. Indigirka er sejlbar fra udmundingen i det Østsibiriske hav til bifloden Moma (),  km opstrøms. De vigtigste flodhavne er Khonuu, Druzjina, Tsjokurdakh, Tabor. Der foregår eftersøgning og udvinding af guld i Indigirkabækkenet.

Historie 
Den isolerede landsby Russkoje Ustje, som ligger nær Indigirkas munding i Nordishavet, er kendt for den unikke traditionelle kultur hos de russiske indbyggerne, hvis forfædre kom til stedet for flere århundreder siden.

I 1892-1894 udførte Baron Eduard Von Toll geologiske undersøgelser i Indigirkas bækken (og også andre floder i Ruslands østlige dele) på vegne af Det russiske videnskabsakademi. I løbet af et år og to dage dækkede ekspeditionen 25.000 km².

Bifloder 
Kujdusun, Kjuente, Elgi, Nera, Moma, Badjarikha, Selenijakh og Ujandina.

Noter

Eksterne henvisninger 

Floder i republikken Sakha
Tuzsøen

Tuzsøen (; ) er med sit areal på  km² den næststørste sø i Tyrkiet og en af de største hypersalte søer i verden. Søen er beliggende i det centrale Anatolien, 105 km nordøst for Konya, 150 km syd-sydøst for Ankara og 57 km nordvest for Aksaray.

Gegrafi 

Søen, der ligger i et endorheisk bassin på det centrale plateau af Tyrkiet, har tilløb fra to store vandløb, grundvand og overfladevand, men har intet afløb. Brakvandsmoser er dannet hvor kanaler og vandløb løber ind i søen. Dyrkede marker omgiver søen, undtagen i syd og sydvest, hvor der er omfattende sæsonmæssigt oversvømmede salt-stepper.

I det meste af året er søen meget lavvandet (ca. 0.4 m). Om vinteren opløses en del af saltet i ferskvandet, der løber ind i søen, og saltholdigheden bliver 32,9% . I løbet af sommeren udtørrer søen, og i august er der opbygget et saltlag på gennemsnitlig 30 cm. Saltlagene er grundlag for saltudvinding i søen. Tre saltminer ved Tuz producerer 63% af saltet, der anvendes i Tyrkiet. Saltudvindingen er grundlag for den industrielle aktivitet i regionen, der primært er relateret til saltbehandling og raffinering.

I 2001 blev søen Tuz erklæret for et særligt beskyttet område, herunder hele søens overflade og de omkringliggende vandenge, og nogle af de vigtige steppeområder omkring søen. Den vigtigste koloni af Stor flamingo (Phoenicopterus roseus) i Tyrkiet yngler på en gruppe af øer i den sydlige del af søen. Blisgås (Anser albifrons) er den næststørste ynglefugl ved søen. Lille tårnfalk (Falco naumanni) er en almindelig ynglefugl i de omkringliggende landsbyer.

Noter

Eksterne henvisninger 

Tyrkiets geografi
Søer i Tyrkiet